Nóg ŉ aanklag van seksuele aanranding by Gauteng-skool | Maroela Media
Nog ŉ voorval van seksuele aanranding by ŉ Gautengse skool het aan die lig gekom.
Steve Mabona, woordvoerder van die Gautengse departement van onderwys, het in ŉ verklaring gesê ŉ 44-jarige busbestuurder is Vrydag in hegtenis geneem nadat hy na bewering ŉ 13-jarige leerder op 13 en 16 Oktober seksueel aangerand het.
Die leerder en ŉ onderwyser het die saak by die polisie aangemeld, wat tot die bestuurder se inhegtenisneming gelei het. Hy sal Maandag in die Lenasia-landdroshof verskyn.
Panyaza Lesufi, LUR vir onderwys in die provinsie, het gesê hy het met hartseer van die jongste voorval verneem. “[Die busbestuurder] sal nooit weer in ons skoolomgewing toegelaat word nie. Hierdie aktiwiteite sal nie toegelaat word om in ons omgewing pos te vat nie,” het Lesufi gesê.
Dié voorval is een van talle soortgelyke gevalle van seksuele aanranding wat onlangs aan die lig gekom het. In een geval het ŉ veiligheidswag van die AB Xuma Primary School in Soweto na bewering tot soveel as 87 leerders by die skool seksueel misbruik. In nog ŉ voorval is ŉ leerder van ŉ hoërskool in Mamelodi-Oos by die skool se matriekafskeid glo deur ŉ veiligheidswag verkrag.
David Makhura, premier van Gauteng, het intussen ŉ spesiale kabinetskomitee saamgestel om die vlak van seksuele aanrandings in die provinsie se skole te bepaal en stappe te doen om leerders se veiligheid te verseker.
Man op Balfour-plaas geskiet
kry vir jou panaroti. jy klim mos heinings om “rassisme” te beveg. te hel met enige iets anders.
Met 4 verkragtings elke minuut in SA is dit gladie n verassing nie …dit bevestig maar net die regter se woorde en hoe vrot die waardes is van die gemeenskap …geen wonder SA is in so n benarde situasie van totale verval !
Ag shame, Lesufi is hartseer! Glo my, dis waar die saak gaan bly en later effektief van die rol gaan verdwyn. Word busbestuurders en veiligheidswagte deesdae sonder CV’s aangestel? Hou op tjank Lesufi en doen iets!
Raai · 1 jaar gelede
Kom ons raai wat is die rede?
Kom die einde van die jaar dan presteer jhb se matriek leerders die beste. Wow!
Dit is n kriminele probleem dink jy kan maak wat jy wil sonder om die nagevolge te dra maar dit is nie ons mense wat die dinge doen nie
Siestog hy is kastig hartseer, wat gaan hy daaromtrent DOEN???????
Sal interessant wees om te weet wat Mabel Jansen daarvan sê.
Wat word bedoel dat die oortreder nie weer in hul skoolomgewing toegelaat sal word nie??
Is dit net in daardie spesifieke omgewing?? of ten minste ‘n plakkaat landwyd van die sot se gesig en volledige beskrywing van wat hy verkeerd gedoen het sodat ALMAL die hele land vol (ook mense wat weer ‘n busbestuurder wil indiens neem) kan sien wie om te VERMY??????
Vir al wat mens weet, begin hy eenvoudig taxi bestuur …